龍濟山野猿聽經・折桂令
師父道登西方九品蓮池，都只為悟徹無生，今日個平步上青天。再不去那山內聞經，林頭抱影，澗底吟泉。我今日脫皮囊凡胎盡傳，上靈山佛國攸然。也是苦志心堅，穩駕清風，飛上青天。(聖僧雲)袁生，此間已是西方極樂世界。只因你一心向善，問道修真，致有今日。你看祥雲靄靄，紫氣騰騰，慈悲接引，善信偕行，果然是步步踏金蓮也。袁生，你聽者！只因你一念真心，悟如來般若玄音。脫皮毛聞經聽法，改形容參訪師林。瞭然徹無生道妙，須明透萬法洪深。除卻了輪迴六道，免去了苦海潛津。赴西方蓮開見佛，臨極樂親到雷音。今日個成真證果，禮如來法座皆欽。(正末雲)也是我有緣也呵！(唱)。